Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 611/12/6601	Banská Bystrica, 25.4.2013
EEČ : 2-45-86-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 225,00 € 
b.	Peňažná suma určená na všeobecne prospešné účely: 15,00 € 
c.	Suma odovzdaná štátu na peňažnú pomoc obetiam trestnej činnosti: 15,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - Západ pod spisovou značkou ORP-1500/OZ-BB-2012.
v presne neustálenom čase od začiatku mesiaca október roku 2012 do 23. novembra 2012 z trezoru  v XXXXX, kde pracovala na pozícii trezorovej pracovníčky bez hmotnej zodpovednosti odcudzila finančnú hotovosť  1.225,- € tak, že igelitové vrecká, v ktorých boli uložené mince v nominálnych hodnotách 0,50 €, 1 € a 2 €, v najmenej 10 prípadoch ich v strednej časti narezala nožom a odtiaľ ich postupne v menších množstvách vyberala, čím takto svojím konaním spôsobila spoločnosti XXXXX škodu odcudzením v celkovej výške 1.225,- €

Odôvodnenie: 
Policajt  OO PZ XXXXX, uznesením sp. zn. ORP-1500/OZ-BB-2012  dňa 23.11.2012 podľa ustanovenia § 199 ods. 1 Trestného poriadku začal trestné stíhanie a následne dňa 27.12.2012 postupom podľa § 206 ods. 1 Trestného poriadku vzniesol obvinenie  XXXXX, nar. XXXXX,  pre prečin krádeže podľa § 212 ods. 1 Tr. zák.  na tom skutkovom základe, že v presne neustálenom čase od začiatku mesiaca október roku 2012 do 23. novembra 2012 z trezoru  XXXXX na pozícii trezorovej pracovníčky bez hmotnej zodpovednosti odcudzila finančnú hotovosť  1.225,- € tak, že igelitové vrecká, v ktorých boli uložené mince v nominálnych hodnotách 0,50 €, 1 € a 2 €, v najmenej 10 prípadoch ich v strednej časti narezala nožom a odtiaľ ich postupne v menších množstvách vyberala, čím takto svojím konaním spôsobila spoločnosti XXXXX škodu odcudzením v celkovej výške 1.225,- €.  

	Preskúmaním spisového materiálu zisťujem, že sa koná o trestnom čine, na ktorý zákon ustanovuje trest odňatia slobody s hornou hranicou neprevyšujúcou hranicu ustanovenú v § 220 ods. 1 Tr. poriadku. 

Obvinená  a zástupca poškodenej spoločnosti XXXXX, XXXXX uzatvorili dňa 02.04.2013 dohodu o zmieri, v rámci ktorej a zástupca poškodenej spoločnosti XXXXX uviedla, že vo vzťahu k obvinenej nežiada náhradu škody, keďže obvinená dňa 18.01.2013 uhradila poškodenej spoločnosti  sumu vo výške 1.225 €. Obvinená urobila vyhlásenie, že sa dopustila skutku, pre ktorý je stíhaná, jeho spáchanie úprimne ľutuje, zložila sumu vo výške 30 € na všeobecne prospešné účely. Súčasne obaja vyhlásili, že zmier uzatvorili slobodne, vážne a s jeho schválením súhlasia. 

Zložená suma vo výške 30  € na účet Okresnej prokuratúry Banská Bystrica dňa 02.04.2013 prostredníctvom poštového poukazu, z ktorej 50 % (15 €) je určených pre XXXXX, XXXXX a 50 % (15 €) je určených na peňažnú  pomoc obetiam trestnej činnosti, je postačujúca. 

	Obvinená  XXXXX nebola doposiaľ trestaná súdom a ani sa nedopustila priestupku.

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k uzáveru, že takýto spôsob rozhodnutia je postačujúci. Preto bolo rozhodnuté tak, ako je uvedené vo výrokovej časti tohto rozhodnutia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomír Saksa
prokurátor